**КОМИ РЕСПУБЛИКАСА ТАРИФ СЛУЖБАЛÖН**

**ТШÖКТÖД**

**Ухта карса «Семьялы да челядьлы социальнöй отсöг сетан шöрин»**

**Коми Республикаса государственнöй учреждениеöн Коми Республикаса олысьяслы сетан социальнöй услугаяс вылö тарифъяс вынсьöдöм йылысь**

«Донъяс (тарифъяс) государствосянь ладмöдöм кузя мераяс йылысь» Россия Федерацияса Правительстволöн 1995 во рака тöлысь 7 лунся 239 №-а шуöм, Коми Республикаса олысьöс социальнöя могмöдан государственнöй учреждениеясöн гражданалы сетан социальнöй услугаяс вылö тарифъяс вынсьöдöм йылысь» Коми Республикаса Правительстволöн 2003 во öшым тöлысь 29 лунся 292 №-а шуöм, «Социальнöй службаясöн Коми Республикаса олысьяслы гарантируйтöм социальнöй услуга сетан республиканскöй лыддьöг да содтöд социальнöй услуга лыддьöг йылысь» Коми Республикаса Правительстволöн 2005 во лöддза-номъя тöлысь 24 лунся 150 №-а шуöм серти

**ТШÖКТА:**

1. Вынсьöдны Ухта карса «Семьялы да челядьлы социальнöй отсöг сетан шöрин» Коми Республикаса государственнöй учреждениеöн Коми Республикаса олысьяслы сетан гарантируйтöм социальнöй услугаяс вылö тарифъяс содтöд серти.

2. Тшöктöдыс вынсялö колана ногöн.

**Юрнуöдысь А.И.Шеремет**

Сыктывкар

2010 вося косму тöлысь 20 лун

18/1 №

Вынсьöдöма

Коми Республикаса тариф службалöн

2010 во косму тöлысь 20 лунся 18/1 №-а

 тшöктöдöн

(содтöд)

Ухта карса «Семьялы да челядьлы социальнöй отсöг сетан шöрин»

Коми Республикаса государственнöй учреждениеöн Коми Республикаса олысьяслы сетан социальнöй услугаяс вылö тарифъяс

|  |  |  |  |
| --- | --- | --- | --- |
| № | Услуга ним | Мерайтан единица | Öти услуга вылö тариф, шайт |
| Услугаяс, мый сетöны нестационарнöй да полустационарнöй условиеясын социальнöя могмöдан учреждениеяс (лункола (войкола) юкöнъясын) |
| 1. | Социально-бытöвöй услугаяс |  |  |
| 1.1. | Учреждениеясын реабилитационнöй да бурдöдан мероприятиеяс, уджöн бурдöдöм да велöдöм, культурнöй да бытöвöй могмöдöм котыртöм  |  |  |
| 1.1.1. | Культурно-массöвöй мероприятие (5 мортсянь 10 мортöдз группа) | группалы 1 мероприятие | 90,00 |
| 1.1.2. | Культурно-массöвöй мероприятие (10 мортсянь 20 мортöдз группа) | группалы 1 мероприятие | 135,00 |
| 1.1.3. | Культурно-массöвöй мероприятие (20 мортсянь 30 мортöдз группа) | группалы 1 мероприятие | 180,00 |
| 1.2. | Шойччан кад могмöдöм (экскурсияяс) | 60 мин. | 90,00 |
| 2. | Социально-психологическöй услугаяс |  |  |
| 2.1. | Социально-психологическöй да психологическöй консультация сетöм | 1 консультация | 91,00 |
| 2.2. | Психологическöй висьöмъяс тöдмалöм да личносьт обследуйтöм | 60 мин. | 91,00 |
| 2.3. | Психологическöй коррекция |  |  |
| 2.3.1. | 7 арöсöдз гражданин (сы лыдын сенсорнöй жырйын) | 1 занятие | 91,00 |
| 2.3.2. | 7 арöсысь ыджыдджык гражданин (сы лыдын сенсорнöй жырйын) | 1 занятие | 136,00 |
| 2.3.3. | 7 арöсöдз гражданин «Волна» тренажёрöн | 1 занятие | 60,00 |
| 2.3.4. | 7 арöсысь ыджыдджык гражданин «Волна» тренажерöн | 1 занятие | 91,00 |
| 2.4. | Психологическöй тренингъяс |  |  |
| 2.4.1. | Психологическöй тренинг (10 мортöдз группа) | группалы 1 занятие | 181,00 |
| 2.4.2 | Психологическöй тренинг (10 мортсянь 15 мортöдз группа) | группалы 1 занятие | 227,00 |
| 2.5. | Öта-мöдлы отсалан группаясын, ёртасян клубъясын занятиеяс нуöдöм | группалы 1 занятие | 91,00 |
| 2.6. | Психологическöй отсöг сетöм, сы лыдын гражданакöд беседа нуöдöм, сёрнитöм, найöс кывзöм, найöс олöмын ышöдöм, оласног кыпöдöм, олöм вын психологическöя содтöм | 60 мин. | 91,00 |
| 3. | Социально-педагогическöй услугаяс |  |  |
| 3.1. | Социально-педагогическöй консультируйтöм | 1 консультация | 89,00 |
| 3.2. | Гражданалысь интересъяс тöдмалöм да сöвмöдöм вылö клубнöй да кружковöй удж котыртöм да нуöдöм | группалы 1 занятие | 178,00 |
| 4. | Социально-экономическöй услугаяс |  |  |
| 4.1. | Социальнöй отсöг, пособиеяс, компенсацияяс, алиментъяс да законодательство серти мукöд сьöм босьтöмын отсöг сетöм | 1 консультация | 43,00 |
| 4.2. | Уджöн могмöдöмын отсöг сетöм | 1 консультация | 87,00 |
| 5. | Социально-правовöй услугаяс |  |  |
| 5.1. | Социальнöя могмöдöм вылö гражданалöн правокöд да налысь интересъяс дорйöмкöд йитчöм юалöмъяс кузя консультируйтöм | 1 консультация | 47,00 |
| 5.2. | Документъяс оформитöмын отсöг |  |  |
| 5.2.1. | Гижöмöн справкаяс оформитöм | 1 справка | 47,00 |
| 5.2.2. | Учреждениеясö гижöмöн корöмъяс оформитöм | 1 корöм | 70,00 |
| 5.2.3. | Искöвöй шыöдчöмъяс гижöм | 1 шыöдчöм | 93,00 |

Пасйöд. Группалы öти мероприятиеысь либö группалы öти занятиеысь мынтысьöм дырйи öтпырйö услуга вылö тариф группалы юксьö группаын морт лыд вылö.

Вудж. Кузнецова Н.А., 3629